Cuneiform Tablet RA 59 25
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma lá-ma-sí-ma ta-ša-me-ma ta-ni-iš-tum il₅-té-mì-in a-ḫu-um a-na a-ḫi-im a-na ḫa-lá-tim i-za-az ku-ta-bi-it-ma ù al-kam-ma ku-ur-sí-kà pá-ri-ir ṣú-ḫa-ar-tám a-na sú-un-a-šùr šu-ku-un i-na a-lim{ki} SÍG.ḪI.A wa-aq-ra-at i-nu-mì KÙ.BABBAR 1 ma-na ta-ša-kà-na-ni i-na qé-ra-áb SÍG.ḪI.A šu-uk-nam KÙ.BABBAR 1 ma-na ša wa-ṣí-tí-kà ša tù-šé-bi₄-lá-ni mu-ṣí-um e-ri-šu-ni-ma a šu-mì-kà pá-al-ḫa-ku-ma ù-lá a-dí-in um-ma a-na-ku-ma li-mu-um li-ru-ba-ma É-bé-tám li-pu-ug a-ḫa-at-kà <gap> GÉME a-na ší-mì-im ta-dí-in-ma a-na-ku a-na 14 GÍN áp-ṭù-ur-ší ša-lim-a-ḫu-um 2 šé-na É-be-té-en iš-tù a-ta tù-uṣ-ú e-ta-pá-áš né-nu-ma a-na ma-tí né-pá-áš TÚG ša a-šur-ma-lik i-na pá-ni-tim ub-lá-ni KÙ.BABBAR mì-in lá tù-šé-ba-lam